Kamu bisa jelasin ke aku soal Kabupatén Karangasem dalam bahasa bali?

Kabupatén Karangasem (aksara Bali: ᬓᬭᬗᬲᭂᬫ᭄) inggih punika silih tunggil kabupatén ring propinsi Bali, Indonésia.

Lelintihan Karangasem nénten lémpas saking babad kaadegang nyané Krajaan Karangasem.

Parinama Karangasem sujatiné maasal saking kruna Karang Semadi. Makudang catetan sané madaging asal-usul kruna karangasem punika kanikayang ring Prasasti Sading C sané magenah ring Geria Mandara, Munggu, Badung. Luwih langkung kanikayang pinaka Gunung Lempuyang ring kalér kangin Amlapura, ring pamahbah nyané maparinama Adri Karang sané maartos Gunung Karang.

Ring tetilikan lelintihan kawéntenan pura, Lempuyang kakaitang sareng kruna lampu sané artos ipun kapilih, miwah Hyang sané maartos sané makuasa (Bathara Guru, Hyang Parameswara). Ring Adri Karang puniki Hyang Agnijaya ngadegang Pura Lempuyang Luhur satmaka genah masemadi

(Karang Semadi). Nyansan suwé Karang Semadi puniki magentos manados Karangasem.

Ring aab krajaan Karangasem ngantos warsa 1908 wawengkon ngajangkepin 21 Punggawa, punika Karangasem, Seraya, Bugbug, Ababi, Abang, Culik, Kubu, Tianyar, Pesedahan, Manggis, Antiga, Ulakan, Bebandem, Sibetan, Pesangkan, Selat, Muncan, Rendang, Besakih, Sidemen, dan Talibeng. Santukan kaon mayuda saking Welanda, Krajaan Karangasem magenah ring sor Pamréntahan Hindia Welanda. Ring aab kamahardikaan Indonésia, status ipun magentos dados wawengkon madya tingkat II.